Amurka Ta Zargi China Da Yi Mata Zagon Kasa
Oktoba 05, 2018
Gwamnatin Amurka karkashin Shugaba Donald Trump na zargin China da yinkurin yi mata zagon kasa, ta wajen shiga sharo ba shanu a tsarin siyasar Amurka.
A wani jawabi jiya Alhamis, Mataimakin Shugaban Amurka Mike Pence ya ce, "China so ta ke wani dabam ya zama Shugaban Amurka," ya na mai zargin China da abin da ya kira, "katsalandan a tsarin dimokaradiyyar Amurka" ta wajen amfani da tasirinta ta hanyar da ba ta kamata ba.
Wadannan kalaman na zuwa ne mako guda bayan da Shugaba Trump ya zargi Chinar da yinkurin yin katsalandan a zaben Amurka na rabin wa'adi wanda za a yi a watan gobe, kuma Shugaba Trump ya ce Mr. Pence zai gabatar da cikakken shaida daga bisani.
Mr. Pence ya zargi Jam'iyyar 'Yan Gurguzu wadda ke mulkin China da abin da ya kira, "biya ko tilasta wasu 'yan kasuwa, da masu hada fina-finai, da jami'o'i, da kwararru, da malaman jami'o'i, da 'yan jarida, da jami'an gwamnatin jahohi da na tarayya. Uwa-uba, China ta dau matakin da ba ta taba yi ba na sauya ra'ayoyin Amurkawa, da zaben 2018, da kuma yanayin kasar da zarar an doshi zaben shugaban kasa na 2020."
Muryar Amurka Ta Sallami Ma'aikatan Sashen Hausa Sha Biyar
Amurka Ta Soke Wata Tsohuwar Yarjejeniyar Da Ta Kulla Da Iran
An Nada Abdel Abdul-Mahdi A Matsayin Sabon Firai Ministan Iraqi
Yau Rana Ce Ta Fadakarwa Akan Muhimancin Zaman Lafiya
Lumana Tana Iya Sauya Tarihi Inji Antonio Gutterres